Document ID: /roh_data/filtered/fineweb-2-filterrobots_roh.jsonl.gz/39177

Christian Stricker, il president da la Partida verd-liberala dal Grischun, ha confermà ch’el haja chattà avunda candidats per la glista. In da quels vegn el ad esser. Tschels nums vul el tradir per a la radunanza da nominaziun ch’è ils 20 d’avrigl.
La partida n’haja dentant betg gì fadias da chattar avunda persunas per la glista. Mintga candidat possia profitar dal cumbat electoral e daventar uschia pli enconuschent.
Unda da success è vargada
Christian Stricker conceda che l’unda da success da la Partida verd-liberala saja vargada. Perquai saja quai anc pli impurtant che tut ils candidats sa stentian da posiziunar la PVL sco partida che s’engaschia era per l’economia e betg mo per l’ecologia.